સાંજ પડે અમે દિમાપુર શહેરની મુલાકાતે નીકળ્યાં. અહીં વિવિધ મંદિરો જોયાં. દિગંબર જૈન મંદિરની સ્થાપના ઈ.સ. ૧૯૪૭માં થયેલી છે. ગુરુદ્વારા, ગણેશ મંદિર, હનુમાન મંદિર, સીતલામાતા મંદિર વગેરે પણ છે. દિમાપુર આસામની સરહદની નજીક છે, એટલે મંદિરો સારા એવા પ્રમાણમાં છે. ભીમની શતરંજ તરીકે ઓળખાતા પુરાતત્ત્વીય સ્થળે શતરંજની રમતના પથ્થરનાં મસમોટાં પ્યાદાંઓ જોયાં. કહેવાય છે કે, ભીમ અને ઘટોત્કચ અહીં શતરંજ રમતા હતા. ભીમની પત્ની અને ઘટોત્કચની માતા હિડિમ્બા અહીંની રાજકુમારી હતી. દિમાપુર નામ પણ હિડિમ્બાપુરનું અપભ્રંશ જ છે. આમ, માત્ર નાગાલેન્ડ જ નહીં, પૂર્વ ભારતનાં કેટલાંય સ્થળોને મહાભારત અને પુરાણો સાથે નાતો છે. બાણાસુરે પોતાની પુત્રી ઉષાને નજરકેદમાં રાખી હતી તે સ્થળ અગ્નિઘરની મુલાકાત મેં થોડાં વરસ પહેલાં આસામના તેઝપુર શહેરમાં લીધી હતી. કહેવાય છે કે, આ સ્થળની ચારેકોર અગ્નિ પ્રજ્વલિત રહેતો હતો, આથી તેનું નામ અગ્નિઘર રાખવામાં આવેલું. કૃષ્ણના પૌત્ર અનિરુદ્ધના પ્રેમમાં પડી ગયેલ ઉષા માટે ઉષાની બહેનપણી ચિત્રલેખાએ પોતાની અનન્ય શક્તિથી એક રાત્રે અનિરુદ્ધનુ હરણ કરેલું, તે ઓખાહરણ અને તે પછી કૃષ્ણ અને શિવ વચ્ચે થયેલ હરિ-હરનું યુદ્ધ. નરકાસુર અને શક્તિપીઠ કામાખ્યાદેવી મંદિરને પણ આસામ સાથે નાતો. કૃષ્ણનાં લગ્ન કમણિ સાથે થયેલાં, તે ક્મણિ અણાચલની ઇદુ મીશ્મી આદિવાસી પ્રજાતિની હતી. અણાચલમાં જ આવેલા પરશુરામ કુંડમાં મકરસંક્રાંતિના દિવસે સ્નાન કરવાનું માહાત્મ્ય પણ છે.